**Balatonvilágos Község Önkormányzat Gazdasági Ellátó és Vagyongazdálkodó szervezetének 2022.költségvetés második fordulós tárgyalásához szöveges előterjesztés**

Balatonvilágos Község Önkormányzat Képviselő-testülete Pénzügyi-, és Gazdasági Bizottsága részére benyújtásra került a 2022. évi költségvetés I. fordulós anyaga, valamint az ahhoz kapcsolódó szöveges előterjesztés.

A Pénzügyi-, és Gazdasági Bizottság a tervezéssel kapcsolatban módosító javaslattal nem élt és határozati javaslat formájában javasolta elfogadásra a Képviselő-testületnek:

* az önkormányzat és intézményei dolgozói részére egységesen a nettó 350.000.- Ft összegben a cafetéria juttatást,
* a 13. havi illetmény kifizetéséhez a fedezetet,
* munkába járásnak költségtérítését 15 Ft/km összegben,
* a Balatonvilágosi Szivárvány Óvoda azon dolgozói részre akik a nevelő és oktató munkát közvetlenül segítik a garantált bérminimum 110%-ában a pénzügyi fedezet biztosítást, továbbá a munkáltatói jogkörben biztosítható illetmény eltérítések összegének fedezetét.

Balatonvilágos Község Önkormányzat Képviselő-testülete 2022. január 31-én tárgyalta a 2022. évi költségvetés I. fordulójának anyagát, melynek során a Pénzügyi-, Gazdasági Bizottság által javasolt határozatokat jóváhagyta és kérte a Költségvetési rendelet tervezethez az anyag összeállítását.

**A Balatonvilágosi Szivárvány Óvoda** bevételi és kiadási főösszege az I. fordulóhoz képest változatlan maradt.

**Balatonvilágos Község Önkormányzat Gazdasági Ellátó és Vagyongazdálkodó Szervezetének költségvetése** az I. fordulóhoz képest a bevételi oldal nem változott, a kiadások az alábbiakkal változtak:

* Munkahelyi vendéglátás kiadása ***csökkent*** 966 e Ft-tal, az éves teljesítési adatokat figyelembe véve,
* Nem lakóingatlan bérbeadás és üzemeltetés közvetített szolgáltatások kiadása nőtt 960 e Ft-tal, az éves teljesítési adatokat figyelembe véve,
* A zöldterület gondozás kiadása 300 e Ft-tal növekedett, mivel utólag tervezésre került tanfolyam költsége,
* A háziorvosi alapellátás 1.039 e Ft-os növekedése a központi béremelés és annak járulékából adódott,
* A család és nővédelmi feladatok 956 e Ft- tal nőttek, ebből 500 e Ft karbantartási kiadás növekedéséből adódik, 2 helyiség járólapozásának költsége, 456 e Ft pedig a központi béremelés hatása,
* Tanyagondnoki szolgálat 113 e Ft-os növekedése a központilag elrendelt pótlék növekedéséből adódik,

Fentiek mindösszesen 2.402 e Ft kiadás növekedést jelentenek az I. forduló anyagához képest.

Kérem fenti tájékoztatásunk tudomásul vételét.

Balatonvilágos, 2022. 02. 09.

 Tisztelettel:

 Kovács Tamás Závodni Lászlóné

 intézményvezető gazdasági vezető